Účastník olympijských hierÚčastník olympijských hier
**Jason Blake** (\* 2. september 1973, Moorhead, Minnesota) je bývalý americký hokejový útočník. V NHL začínal v drese Los Angeles Kings, no jeho potenciál sa prejavil počas jeho druhej sezóny v New York Islanders. V New Yorku patril k najproduktívnejším hráčom a najlepším strelcom klubu. Neskôr hrával za Toronto Maple Leafs a Anaheim Ducks.

Má syna Jacksona, ktorého Carolina Hurricanes draftovala z 109. miesta vo vstupnom drafte NHL 2021.

Klubová kariéra
---------------

Prvým klubom v ktorom sa Blake presadil bol univerzitný tím Waterloo Black Hawks v roku 1992. Po stobodovej sezóne v roku 1993-94 prestúpil do tímu Ferris State Bulldogs. O rok neskôr prestúpil do ďalšej univerzitnej súťaže Western Collegiate Hockey Association. Blake tu odohral tri sezóny za klub North Dakota Fighting Sioux, hokejový tím Univerzity zo Severnej Dakoty. Počas svojho pôsobenia v tomto klube patril k najproduktívnejším hráčom, v rokoch 1996 až 1998 bol nominovaný do All-Star tímu univerzitnej ligy. Dvakrát bol nominovaný na ocenenie Hobey Baker Award. Jeho dobré výkony v sezóne 1998-99 (69 bodov v 39 zápasoch) si všimli aj skauti klubu Los Angeles Kings. V roku 1999 s nimi ako nedraftovaný voľný agent podpísal zmluvu. Po piatich zápasoch v IHL za Orlando Solar Bears dostal príležitosť nastúpiť v NHL. V NHL debutoval ešte v tej istej sezóne, pričom v jedinom zápase strelil gól. Keďže Los Angeles nepostúpili do play-off, skončila sa pre neho úspešná sezóna. 

V sezóne 1999-00 nastupoval väčšinu sezóny za Los Angeles, za Long Beach Ice Dogs v IHL nastúpil v 7 zápasoch, v ktorých si pripísal 9 bodov. Počas ďalšej sezóny 2001-02 sa mu za Kings príliš nedarilo, v 17 zápasoch strelil len jeden gól a na 3 prihral. Na 2 zápasy ho klub poslal na farmu do AHL, nastupoval za Lowell Lock Monsters. Blake, ktorý je menovec slávnejšieho kanadského obrancu Roba Blakea za Los Angeles Kings spolu 85 zápasov v ktorých strelil spolu 7 gólov. Nosil číslo 11.

### Prestup do Islanders v roku 2001

V januári 2001 prestúpil do Islanders, výmenou za neho Los Angeles Kings dostali dodatočné právo výberu v drafte v roku 2002. Za Isladners odohral v sezóne 2001-02 všetkých 82 zápasov a pomohol klubu dostať sa do play-off. Prelomom bola jeho produktívna sezóna 2002-03, prvýkrát v kariére prekonal hranicu 20 gólov. To sa mu podarilo aj v ďalších štyroch nasledujúcich sezónach. Počas lockoutu hrával v Európe. Dohodol sa so švajčiarskym prvoligovým klubom HC Lugano.

Sezóna 2006-07 bola jeho najlepšou, v 82 zápasoch získal 69 bodov, čím sa stal najproduktívnejším hráčom Islanders. Podarlio sa mu streliť 40 gólov, posledným hráčom Islanders, ktorému sa to podarilo bol Žigmund Pálffy, ktorý v sezóne 1997-98 strelil 45 gólov. Nastúpil na zápas All-Stars, hral za Východnú konferenciu. 31. októbra 2006 v zápase proti Chicago Blackhawks strelil svoj stý gól v NHL.

### Pôsobenie v Toronte a choroba

Na konci sezóny 2006-07 sa Blake stal voľným agentom. 1. júla 2007 podpísal 5-ročnú zmluvu s Torontom Maple Leafs. 8. októbra, tesne po začiatku sezóny bolo oznámené, že Blake trpí vzácnou formou leukémie. Blake oznámil, že s kariérou nekončí a bude sa z choroby liečiť. Vo svojej prvej sezóne za Toronto (2007-08) odohral všetkých 82 zápasov, v ktorých si pripísal 52 bodov. Na konci sezóny získal trofej Bill Masterton Memorial Trophy, ktorá sa udeľuje hráčovi NHL, ktorý spája svoje hokejové majstrovstvo s príkladnou oddanosťou a vernosťou k hokeju. Jeho sezóna 2008/09 však bola nestabilná, počas tréningu sa pobil so spoluhráčom Michailom Grabovským a bol vyradený zo zostavy pre slabé výkony. V sezóne 2009-10 Blake hrával za Maple Leafs, v 55 zápasoch zaznamenal 10 gólov a 26 bodov. 31. januára 2010 bol vymenený do Anaheim Ducks spolu s Vesom Toskalom za Jeana-Sébastiena Giguèra.

### Ducks a ukončenie kariéry

Blake odohral celú sezónu 2010-11 v drese Ducks, v 72 zápasoch zaznamenal 16 gólov a celkovo 32 bodov. Sezónu 2011–12 začal vo formácií s Teemum Selännem a Sakum Koivum. 15. októbra 2011 hrali Blake s Ducks proti San Jose Sharks, keď obranca Sharks Brent Burns omylom porezal Blakea na ľavej ruke/zápästí potom, čo Blake spadol pri pokuse o vhadzovanie. Rez si vyžiadal operáciu a vyradil Blakea mimo zostavy na tri mesiace. V januári 2012 sa vrátil do zostavy Ducks a v prvých dvoch zápasoch po sebe strelil tri góly. Sezónu ukončil so 45 zápasmi, v ktorých strelil 7 gólov a strelil 12 bodov. Po sezóne bol Blake opäť neobmedzeným voľným hráčom. Sezóna sa však oneskorila kvôli výluke a Blake nikdy nepodpísal zmluvu s ďalším tímom.

### Štatistiky

|   |   | Základná časť |   | Play-off |
| --- | --- | --- | --- | --- |
| Sezóna | Klub | Liga | Z | G | A | Body | TM | Z | G | A | Body | TM |
| 1994-95 | Ferris State Bulldogs | CCHA | 36 | 16 | 16 | 32 | 46 | - | - | - | - | - |
| 1996-97 | North Dakota Fighting Sioux | WCHA | 43 | 19 | 32 | 51 | 44 | - | - | - | - | - |
| 1997-98 | North Dakota Fighting Sioux | WCHA | 38 | 24 | 27 | 51 | 62 | - | - | - | - | - |
| 1998-99 | North Dakota Fighting Sioux | WCHA | 38 | 28 | 41 | 69 | 49 | - | - | - | - | - |
| 1998-99 | Orlando Solar Bears | IHL | 5 | 3 | 5 | 8 | 6 | 13 | 3 | 4 | 7 | 20 |
| 1998-99 | Los Angeles Kings | NHL | 1 | 1 | 0 | 1 | 0 | - | - | - | - | - |
| 1999-00 | Long Beach Ice Dogs | IHL | 7 | 3 | 6 | 9 | 2 | - | - | - | - | - |
| 1999-00 | Los Angeles Kings | NHL | 64 | 5 | 18 | 23 | 26 | 3 | 0 | 0 | 0 | 0 |
| 2000-01 | Lowell Lock Monsters | AHL | 2 | 0 | 1 | 1 | 2 | - | - | - | - | - |
| 2000-01 | Los Angeles Kings | NHL | 17 | 1 | 3 | 4 | 10 | - | - | - | - | - |
| 2000-01 | New York Islanders | NHL | 30 | 4 | 8 | 12 | 24 | - | - | - | - | - |
| 2001-02 | New York Islanders | NHL | 82 | 8 | 10 | 18 | 36 | 7 | 0 | 1 | 1 | 13 |
| 2002-03 | New York Islanders | NHL | 81 | 25 | 30 | 55 | 58 | 5 | 0 | 1 | 1 | 2 |
| 2003-04 | New York Islanders | NHL | 75 | 22 | 25 | 47 | 56 | 4 | 2 | 0 | 2 | 2 |
| 2004-05 | HC Lugano | Nationalliga A | 7 | 2 | 2 | 4 | 4 | - | - | - | - | - |
| 2005-06 | New York Islanders | NHL | 76 | 28 | 29 | 57 | 60 | - | - | - | - | - |
| 2006-07 | New York Islanders | NHL | 82 | 40 | 29 | 69 | 34 | 5 | 1 | 2 | 3 | 2 |
| 2007–08 | Toronto Maple Leafs | NHL | 82 | 15 | 37 | 52 | 28 | – | – | – | – | – |
| 2008–09 | Toronto Maple Leafs | NHL | 78 | 25 | 38 | 63 | 40 | – | – | – | – | – |
| 2009–10 | Toronto Maple Leafs | NHL | 56 | 10 | 16 | 26 | 26 | — | — | — | — | — |
| 2009–10 | Anaheim Ducks | NHL | 26 | 6 | 9 | 15 | 10 | — | — | — | — | — |
| 2010–11 | Anaheim Ducks | NHL | 76 | 16 | 16 | 32 | 41 | 6 | 3 | 1 | 4 | 0 |
| 2011–12 | Anaheim Ducks | NHL | 45 | 7 | 5 | 12 | 6 | — | — | — | — | — |
| NHL spolu | 871 | 213 | 273 | 486 | 455 | 30 | 6 | 5 | 11 | 19 |

 **Legenda**

* **Z** - Odohraté zápasy (Zápasy)
* **G** - Strelené góly (Góly)
* **A** - Prihrávky na gól (Asistencie)
* **B** - Kanadské body (Strelené góly sčítané s prihrávkami na gól)
* **TM** - Trestné minúty

Reprezentačná kariéra
---------------------

Reprezentoval USA na Majstrovstvách sveta v roku 2000, na ktorom skončili Spojené štáty na piatom mieste. V roku 2004 nastúpil za USA na Svetovom pohári a v roku 2006 na Zimných olympijských hrách. Bol hráčom reprezentácie aj na Majstrovstvách sveta 2009 vo Švajčiarsku, kde skončil tím USA na štvrtom mieste.

Referencie
----------

1. ↑   *Blake returns to his roots* [online]. thespec.com, 2008-01-11, [cit. 2023-03-21]. Dostupné online.
2. ↑  mro.. *Jason Blake zum HC Lugano* [online]. nzz.ch, 2004-12-01, [cit. 2023-03-21]. Dostupné online.
3. ↑  FISCHLER, Stan. *Maven's Memories: Jason Blake Played Big During Time with Islanders* [online]. nhl.com, 2021-03-26, [cit. 2023-03-21]. Dostupné online.
4. ↑  SITA. Blake má leukémiu, ale bude hrať ďalej. *pravda.sk* (Bratislava: OUR MEDIA SR), 2007-10-08. Dostupné online [cit. 2023-03-21]. ISSN 1336-197X.
5. ↑   *Jason Blake trpí leukémiou, kariéru však nepreruší* [online]. hokej.sk. Dostupné online. [nefunkčný odkaz]
6. ↑   *Blake Wins Masterton Award; Gilbert Named To All-Rookie Team* [online]. ushl.com, [cit. 2009-05-14]. Dostupné online. Archivované 2009-04-18 z originálu.  (po anglicky)
7. ↑   *Druhý Fín vo švédskom rybníku, Jason Blake chce odísť o Toronta, Wade Redden odmietol zníženie platu* [online]. hokejportal.net, [cit. 2023-03-21]. Dostupné online.
8. ↑   *Blake, Grabovski tangle at practice* [online]. sportsnet.ca, [cit. 2023-03-20]. Dostupné online.
9. ↑  KENNEDY, Ryan. *MAPLE LEAFS WATCH: THE CURIOUS CASE OF JASON BLAKE* [online]. The Hockey News, 2008-11-13, [cit. 2023-03-20]. Dostupné online.
10. ↑  SITA. V NHL sa udiala veľká výmena medzi Torontom a Calgary. *sme.sk* (Bratislava: Petit Press), 2010-01-31. Dostupné online [cit. 2023-03-20]. ISSN 1335-4418.
11. ↑  REITZ, Matt. *Jason Blake suffers "severe" cut in win against San Jose* [online]. nhl.nbcsports.com, 2011-10-15, [cit. 2023-03-21]. Dostupné online. Archivované 2023-01-28 z originálu.
12. ↑  Branislav Tesák, Ľubomír Uhlík, noviny.sk/TV JOJ. *Dráma v NHL! Korčuľa takmer amputovala Blakeovi ruku* [online]. sport.noviny.sk, 2011-10-17, [cit. 2023-03-21]. Dostupné online.
13. ↑  DILLMAN, Lisa. *Anaheim Ducks’ Jason Blake to be out three months* [online]. latimes.com, 2011-10-15, [cit. 2023-03-21]. Dostupné online.
14. ↑  PRESS, The Associated. *Blake scores twice in Ducks’ 4-2 win over Canucks* [online]. sandiegouniontribune.com, 2012-01-16, [cit. 2023-03-21]. Dostupné online.
15. ↑   *Former UND standout Blake faces NHL free agency* [online]. grandforksherald.com, 2013-01-11, [cit. 2023-03-21]. Dostupné online.
16. ↑   *Američania sa spoliehajú na mladosť a dravosť* [online]. hokej.sk, [cit. 2009-05-14]. Dostupné online. Archivované 2009-04-21 z originálu.
17. ↑   *Bronz pre Švédov, Američania opäť bez medaily* [online]. SZLH.sk. Dostupné online. [nefunkčný odkaz]

Iné projekty
------------

Commons
* Spolupracuj na Commons Commons ponúka multimediálne súbory na tému **Jason Blake**

Externé odkazy
--------------

* Biografické informácie a štatistiky na NHL.com, alebo Eliteprospects.com, alebo Eurohockey.com, alebo Hockey-Reference.com, alebo The Internet Hockey Database
* Jason Blake - Americký olympijský tím

Zdroj
-----

*Tento článok je čiastočný alebo úplný preklad článku Jason Blake (ice hockey) na anglickej Wikipédii (číslo revízie nebolo určené).*

Autoritné údaje: * GND: 122710359X
* VIAF: 7415161332363852420004